ม็อบ “เดินทะลุฟ้า” ถึงอนุสาวรีย์ประชาธิปไตย ประกาศปักหลักชุมนุมถึง 3 ทุ่ม
ม็อบ "เดินทะลุฟ้า" ถึงอนุสาวรีย์ประชาธิปไตย ประกาศปักหลักชุมนุมถึง 3 ทุ่ม
7 มี.ค. 2564

ผู้สื่อข่าวรายงานว่า วันนี้ (7 มี.ค.64)​ เครือข่ายกลุ่มราษฎร นำโดย นายจตุภัทร์ บุญภัทรรักษา หรือไผ่ ดาวดิน ทำกิจกรรม “เดินทะลุฟ้า” เป็นวันสุดท้าย หลังเดินมา 17 วัน จากโคราชถึงอนุสาวรีย์ประชาธิปไตย รวมระยะทาง 247.5 กิโลเมตร
โดยตั้งแต่ช่วงเช้า กลุ่มแนวร่วมได้เริ่มเดินจากแยกเกษตร เคลื่อนขบวนมาถึงจุดสิ้นสุดที่อนุสาวรีย์ประชาธิปไตย ถนนราชดำเนินกลาง พร้อมกับปักหลักจัดกิจกรรม ตั้งแต่เวลา 17.00 น. ไปจนถึง 21.00 น.
ทั้งนี้ กลุ่มผู้ชุมนุมยังคงประกาศข้อเรียกร้องเดิม ทั้ง 4 ข้อคือ 1.แก้ไขรัฐธรรมนูญ 2.ปล่อยแกนนำและมวลชนที่ถูกจับกุม 3.ยกเลิก 112 และ 4.นายกรัฐมนตรีลาออก